Na podlagi četrtega odstavka 32. člena, tretjega in četrtega odstavka 34. člena, prvega odstavka 35. člena, drugega in dvanajstega odstavka 45. člena in 48. člena Zakona o znanstvenoraziskovalni in inovacijski dejavnosti (Uradni list RS, št. 186/21 in 40/23) in po predhodnem soglasju ministra za visoko šolstvo, znanost in inovacije št. ….. z dne … je Upravni odbor Javne agencije za znanstvenoraziskovalno in inovacijsko dejavnost Republike Slovenije na …. seji dne …. sprejel

SPLOŠNI AKT

o spremembah Splošnega akta o postopkih (so)financiranja in ocenjevanja ter spremljanju izvajanja znanstvenoraziskovalne dejavnosti

1. **člen**

V Splošnem aktu o postopkih (so)financiranja in ocenjevanja ter spremljanju izvajanja znanstvenoraziskovalne dejavnosti (Uradni list RS, št. 166/22) se drugi odstavek 9. člena spremeni tako, da se v prvem in drugem stavku za besedo »Slovenije« doda besedilo »in Program evropske kohezijske politike«.

 **2. člen**

Prvi odstavek 63. člena spremeni tako, da se glasi:

»(1) (So)financira se lahko naslednje vrste raziskovalnih projektov:

* podoktorske projekte;
* projekte v osnovni vrednosti;
* projekte v zmanjšani vrednosti;
* strateške projekte;
* projekte gravitacije;
* projekte usmerjenega raziskovanja;
* projekte nadgradnje usmerjenega raziskovanja.

(2) Podoktorski projekt je projekt, katerega namen je, da raziskovalec po doktoratu pridobi dodatne raziskovalne izkušnje in znanja ter omogoča tudi dodatno usposabljanje raziskovalcev.

(3) Strateški projekti so projekti, katerih namen izvajanja je enak kot pri projektih Starting Grant, Consolidator Grant in Advanced Grant pri European Research Council (v nadaljnjem besedilu: ERC) in se izvajajo na TRL 1- 3.

(4) Projekti gravitacije so projekti sodelovanja več odličnih raziskovalcev in katerih namen izvajanja je enak kot pri projektih Synergy Grant pri ERC ter se izvajajo na TRL 1-3.

(5) Projekti usmerjenega raziskovanja so projekti, katerih namen izvajanja je enak kot pri projektih Pathfinder pri European Innovation Council (v nadaljnjem besedilu: EIC) v okviru Horizon Europe in se izvajajo na TRL 1- 3.

(6) Projekti nadgradnje usmerjenega raziskovanja so projekti, katerih namen izvajanja je enak kot pri projektih Transition pri EIC v okviru Horizon Euprope in se izvajajo na TRL 3-6.

(7) Za opredelitev TRL stopenj se upošteva definicija Evropske komisije, pri čemer so pri vstopni in izstopni TRL dopustna manjša odstopanja.

(8) V razpisu se določi, katere vrste projektov se lahko prijavi na razpis.

(9) Obdobje trajanja in vrednosti posameznih vrst projektov se določijo v javnem razpisu. Vrednost projektov se pretvori v število FTE na dan izdaje sklepa direktorja o izboru prijave.«.

**3. člen**

V 76. členu se spremeni šesti odstavek tako se glasi:

»Glede na finančna sredstva, predvidena v razpisu, in glede na prioritete, določene v razpisu, panel predlaga prijave, ki naj se financirajo po vrstah raziskovalnih projektov.«.

**KONČNA DOLOČBA**

**4. člen**

Ta splošni akt začne veljati naslednji dan po objavi v Uradnem listu Republike Slovenije.

Št. 007-23/2024-1

Ljubljana, dne ...

EVA 2024-…… Dr. Zoran Ren

 predsednik upravnega odbora ARIS